Po uspehih srbske vojske v bitkah na Ceru in Kolubari so se avstroogrske oblasti odločile za umik in preventivno miniranje mostov na Drini, med drugimi je bil delno poškodovan in porušen most Mehmed Paše Sokolovića pri Višegradu, popolnoma porušen pa je bil tudi 130-metrski železniški most na sotočju Drine in Lima. Železniški promet je tako obstal za dve leti. Po okupacije Srbije pa so avstroogrske oblasti leta 1916 začele z deli, s katerimi so želeli povezati Višegrad in Užice ter tako spojiti obe progi.